Je Guillaumes de Mellot, sires de Saint-Briz, faiz savoir à touz ces qui verront ces lettres que j’ai fait feauté et homage lige, sauve la feauté et l’oumage le conte de Nevers, à noble home Thiébaut, par la grâce de Dieu roi de Navarre, de Champaigne et de Brie, conte palazin, por sexante livrées de rante que il m’a donées à moi et à mes oirs, à panre en la foire de Bar-seur-Aube, à Bar, an tel manière que li uns de mes fiuz qui aura ceste rante li fera, après ma mort, houmage lige et feauté, à lui ou à ses oirs, contre touz homes. Auquel tesmoignance j’ai fait seeller ces présantes lestres de mon seel; et ce fu fait an l’an de l’Incarnacion Nostre-Seigneur mil et deus cenz et quarante et deus, au mois de janvier.